การหลีกเลี่ยงการตกหลุมรักกับใครบางคน การโอบอุ้มความรักเมื่อคุณพร้อม
หากคุณพบว่าคุณผูกพันกับใครบางคนมากเกินไป วิธีที่ดีที่สุดในการหลีกเลี่ยงการตกหลุมรักกับพวกเขาคือการตีตัวออกห่าง หากคุณมักจะไปเที่ยวด้วยกันหรือติดต่อกันผ่านทางโทรศัพท์หรือข้อความ ความรู้สึกของคุณก็จะเติบโตและคุณจะนึกถึงพวกเขาตลอดเวลา ถอยหลัง 1 ก้าวและวางแผนและทิ้งโทรศัพท์ไว้อีกห้องหนึ่งเป็นเวลาสักพัก หากคุณเป็นคนตรงไปตรงมา แสดงออกและเปิดเผย คุณอาจจะรู้สึกดีขึ้นในการพูดสิ่งนี้กับคนที่คุณชอบ หากนี่คือกรณีของคุณ คุณสามารถพูดว่า “ฉันขอโทษแต่ฉันต้องถอยตัวออกจากความสัมพันธ์นี้” พยายามให้มากที่สุดที่จะต้านทานความอยากแอบดู Facebook Instagram หรือ Twitter ของคนที่คุณชอบ การทำสิ่งนี้จะทำให้คุณลืมคนที่คุณชอบยากขึ้นและอาจจะทำให้คุณชอบเขามากขึ้น หากคุณไม่สามารถต้านทานความอยากนี้ คุณต้องออกจากสื่อโซเชียลทั้งหมดเพื่อให้ตัวเองนึกถึงเรื่องอื่นแทน  เพื่อป้องกันไม่ให้คุณเห็นข้อความที่คนที่คุณชอบโพสต์บน Facebook คุณสามารถไปที่หน้าของพวกเขาแล้วกด “เลิกติดตาม” วิธีนี้จะยังคงทำให้คุณเป็นเพื่อนกับเขาแต่จะไม่เห็นสิ่งที่เขาโพสบนหน้าจอของคุณ ลองปิดการเตือนสำหรับ Instagram โดยไปที่ “การตั้งค่า” บนโทรศัพท์ของคุณและกด “การแจ้งเตือน” จากนั้นเลือก “Instagram” และปิด “อนุญาตให้แจ้งเตือน” เมื่อจิตใจของคุณแข็งแกร่งคุณอาจจะลืมมองสถานการณ์โดยตั้งอยู่บนตรรกะและความจริง ในการหลีกเลี่ยงการตกหลุมรัก คุณต้องนึกย้อนไปยังความสัมพันธ์ในอดีตที่ซึ่งทุกสิ่งจบลงอย่างไม่ดีหรือไม่ได้เป็นไปตามที่คุณคาดหวัง อย่าโศกเศร้ากับประสบการณ์ที่ไม่ดีในอดีตแต่เรียนรู้จากมัน นึกย้อนไปถึงการทะเลาะเบาะแว้งที่คุณมีกับแฟนเก่าและพูดกับตัวเองว่า “มันยากและเจ็บปวดมากและฉันไม่อยากพบเจอเรื่องแบบนั้นอีกครั้ง ฉันอยู่ในที่ที่ดีกว่าเดิมแล้วและทุกอย่างก็ดีในแบบที่มันเป็นอยู่แล้ว” หากคุณใช้เวลาจำนวนมากนั่งอยู่เฉยๆ คุณก็อาจจะไม่สามารถหยุดคิดถึงคนที่คุณชอบได้ มันจะง่ายกว่ามากในการหลีกเลี่ยงการตกหลุมรักหากคุณมัวแต่ยุ่งในการจดจ่อกับสิ่งอื่นในแต่ละวัน ลองช่วยพ่อแม่ของคุณทำความสะอาดบ้านหรือหางานอดิเรกใหม่ ยิ่งคุณมีเวลาว่างน้อยเท่าไหร่ คุณก็จะอยากนึกถึงคนที่คุณชอบน้อยลงเท่านั้น ถึงแม้เมื่อมีคนที่ใช่เข้ามา มันก็อาจจะยากที่จะปล่อยตัวเองให้ตกหลุมรักเพราะประสบการณ์ในอดีตของคุณ แม้ความรักจะเป็นสิ่งที่ยอดเยี่ยมในหลายๆ ทาง แต่บางครั้งมันนำคนไปสู่ความเจ็บปวดซึ่งจะทำให้ความคิดของความสัมพันธ์เป็นเรื่องที่น่ากลัว พยายามปล่อยความเจ็บปวดและความเศร้าในอดีตทิ้งไปโดยการให้อภัยคนรักเก่าและพยายามนึกย้อนกลับไปถึงผลลัพธ์ที่เป็นบวกของสถานการณ์ที่ยากลำบากเหล่านั้น  เช่น คุณอาจจะเคยคบกับคนที่ชอบเล่นฟุตบอล คุณจึงเริ่มเล่นฟุตบอลกับเขาและตอนนี้มันกลายเป็นกีฬาที่คุณชอบหรือเล่นเก่งหรือชอบเล่น ลองจดบันทึกความคิดที่คุณมีเกี่ยวกับสิ่งนี้และหาวิธีเข้าถึงกรอบความคิดที่ดีกว่า ความอ่อนแอเป็นสิ่งที่น่ากลัวโดยเฉพาะอย่างยิ่งเมื่อคุณเคยถูกทำร้ายมาก่อน เมื่อถึงเวลาที่ใช่ ลองปล่อยให้ตัวเองรู้สึกมีความสุขและตื่นเต้นที่จะคุยและใช้เวลากับคนพิเศษของชีวิต ลองบอกเรื่องเกี่ยวกับตัวเอง 1 เรื่องต่อสัปดาห์เพื่อสานสัมพันธ์ให้แข็งแกร่ง เมื่อเวลาผ่านไป พยายามค่อยๆ หาวิธีเข้าสู่ความรู้สึกรักและทำตัวเปิดเผยและจริงใจกับคนๆ นี้ ด้วยเหตุผลใดเหตุผลหนึ่ง คนจำนวนมากต้านทานการตกหลุมรัก หากคุณใส่ใจกับใครบางคนในชีวิตจริงๆ แต่คุณกำลังประสบปัญหาในการผูกมัดตัวเองให้รักเขา คุณต้องโทษกระบวนการทางความคิดของคุณเอง ทุกครั้งที่คุณมีความคิดว่า “อย่าไว้ใจเขา คุณไม่สามารถไว้ใจใคร” หรือ “เขาไม่รักฉัน เขากำลังจะทำร้ายฉัน” ผุดขึ้นมาในหัวก็จงเมินเฉยต่อความคิดเหล่านี้โดยพูดว่า “ความกลัวกำลังพูดสิ่งเหล่านั้น” หรือ “นี่ไม่ใช่ความสัมพันธ์ในอดีตของฉัน” กับตัวเอง
ลดการติดต่อกับคนที่คุณชอบ. ออกจากสื่อโซเชียล. นึกย้อนไปถึงความสัมพันธ์ที่ไม่ดีในครั้งก่อนของคุณ. ทำตัวให้ยุ่ง. ปล่อยความเจ็บปวดและความเศร้าในอดีตทิ้งไป. ลองเป็นคนอ่อนแอมากขึ้น. เมินเฉยต่อคำวิจารณ์จากภายใน.
https://www.wikihow.com/Avoid-Falling-in-Love https://www.wikihow.com/Avoid-Falling-in-Love
Avoiding Falling for a Particular Person Embracing Love When You’re Ready